1. sz. melléklet

**MEGÁLLAPODÁS**

amely létrejött egyrészről **Szombathely Megyei Jogú Város Önkormányzata** (székhelye: 9700 Szombathely, Kossuth L. u. 1-3., képviseli: dr. Puskás Tivadar polgármester), a továbbiakban **Önkormányzat**,

másrészről a **HALMILL Team Tanácsadó Korlátolt Felelősségű Társaság** (székhelye: 1123 Budapest, Csörsz u. 13. A épület 4. emelet 7., Cg.01-09-876784, adószáma: 13855477-2-43, képviseli: Illés Béla ügyvezető), a továbbiakban **HALMILL Kft.**,

harmadrészről a **Szombathelyi Haladás Labdarúgó és Sportszolgáltató Korlátolt Felelősségű Társaság** (székhely: 9700 Szombathely, Rohonci út 3., Cg.18-09-106065, adószám: 12565692-2-18, képviseli: Tóth Miklós ügyvezető), a továbbiakban **Haladás Kft**., a továbbiakban – együttesen – Szerződő felek között alulírott helyen és időben az alábbi feltételekkel:

1. Szerződő felek előzményként rögzítik, hogy 2015. április 22-én megállapodást (a továbbiakban: Megállapodás) kötöttek egymással. Szerződő felek rögzítik, hogy a Megállapodás 2. pontja alapján a 2016. és 2017. év tekintetében a finanszírozási és elszámolási kötelezettségek pontos megállapítására független könyvvizsgálót (Audikont Kft, 9700 Szombathely, Verseny u. 1/C, nyilvántartásba – vételi szám: 001469) kértek fel. A 2017. október 18-án elkészített könyvvizsgálói vélemény az alábbiakat tartalmazta:

Az Önkormányzat részéről a játékos-értékesítésből (2016. szeptember 30. napjáig) levonható kötelezettség összesen 49.598.951.- Ft volt. Így a két évre a szerződésben rögzített önkormányzati támogatás összegéből, azaz 100.000.000,- forintból teljesített 47.500.000,- forintot és elszámolhatott 49.598.951,- forintot, így 2015. – 2016. év vonatkozásában összesen 2.901.049,- Ft teljesítendő kötelezettsége maradt Szombathely Megyei Jogú Város Önkormányzatának. A 2017. évi 50.000.000,-Ft összegű támogatás megalapozottságát - a könyvvizsgálói szakvéleményt és a Haladás Kft. 2017. évi beszámolóját is figyelembe véve - a felek nem vitatják.

1. Szerződő felek rögzítik, hogy a Megállapodás alapján – figyelemmel a független könyvvizsgáló szakvéleményére és a Haladás Kft. Felügyelő Bizottságának 2018. január 22-én és március 13-án hozott döntéseire - az Önkormányzatot összesen 52.901.049.- Ft összegű fizetési kötelezettség terhelte, amelyet a 2018. május 30. napján kötött megállapodás aláírásától számított 30 napon belül átutalással megfizetett a Haladás Kft.-nek a Sopron Bank Zrt-nél vezetett, HU83 1760 0042 0050 2894 0020 0004 számú számlájára.
2. Szerződő felek kijelentik, hogy ezen összeg megfizetésével a megállapodásban foglalt kötelezettségeik tekintetében a 2015., 2016., 2017. évekre vonatkozóan 2017. december 31. napjáig terjedő időtartamra teljes körűen elszámoltak egymással, egymás felé a szerződés teljesítéséből eredő semmiféle követelésük nincs. Erre tekintettel a jövőben a Haladás Kft. finanszírozását új feltételek szerint kívánják a Szerződő felek az alábbiak szerint meghatározni, amelyre tekintettel a közöttük 2018. május 30. napján létrejött megállapodást az alábbiak szerint módosítják:
3. Az Önkormányzat jelen megállapodás aláírásával 2018. január 1. napjától 2022. december 31. napjáig terjedő időtartamra a Haladás Kft. labdarúgó csapatának évi 50 millió Ft összegű támogatás megfizetésére vállal kötelezettséget a vonatkozó jogszabályi feltételek teljesülése esetén.
4. Az Önkormányzat az adott évi támogatást 2018. évi támogatás tekintetében 2018. június 30. napjáig~~, míg a 2019. évi támogatás tekintetében tárgyév május 31. napjáig~~ átutalással fizeti meg a Haladás Kft.-nek a Sopron Bank Zrt-nél vezetett, HU83 1760 0042 0050 2894 0020 0004 számú számlájára. **A 4. pont szerinti 2019. évi 50 millió forint összegű támogatás és a** 8. pont szerinti 150 millió forint összegű támogatás folyósításának időpontjára a 8. pontban foglaltak az irányadók.
5. A labdarúgó csapat alacsonyabb osztályba kerülése esetén a támogatás összegét a szerződő felek újra tárgyalják, és a további támogatás éves összegét a jelen szerződés módosítása keretében határozzák meg.
6. A 4. pont szerinti támogatás célja sportlétesítményekre nyújtott működési támogatás.

8. Szombathely Megyei Jogú Város Közgyűlése a 239/2019. (IV.30.) Kgy. sz. határozatában úgy döntött, hogy a Szombathelyi Haladás Kft. rendkívüli helyzetére tekintettel a 2019. évi költségvetésben biztosított támogatáson felül további 150 millió forintot biztosít a Haladás Kft. NB-s tagságának **megőrzéséhez a 2019/2020. bajnoki évadban**. ~~Szerződő felek megállapodnak abban, hogy az e pont szerinti támogatás önkormányzati folyósítása kizárólag azt követően történik meg, ha a többi tulajdonos valamennyi, az MLSZ klublicenc megszerzéséhez vállalt fizetési kötelezettségét maradéktalanul teljesítette, ezt a tényt a társaság az Önkormányzat felé hitelt érdemlően, könyvvizsgáló által ellenjegyzett teljességi nyilatkozattal igazolja. Az e pont szerinti támogatás kizárólag az NB-s klublicenc megszerzéséhez kapcsolódó kiadásokra fordítható.~~

**A Közgyűlés 239/2019.(IV.30.) és a …./2019.(VIII….) Kgy. sz. határozata alapján Szerződő felek megállapodnak abban, hogy a 4. és a 8. pont szerinti támogatások önkormányzati folyósítása kizárólag azt követően történik meg, ha:**

1. **a Támogatott taggyűlésén olyan határozat kerül elfogadásra, amely bemutatja, biztosítja és garantálja, hogy a Ptk. 3:189. § szerint a társaság saját tőkéje pótbefizetéssel vagy más módon a törzstőke mértékét eléri, és**
2. **a taggyűlési határozat deklarálja, hogy a Támogatott működőképessége legalább a 2019/20-as NB II-es bajnoki szereplés végéig az önkormányzati támogatás folyósítását követően biztosított lesz, és**
3. **a működőképesség helyreállításához szükséges 1. pont szerinti és az önkormányzati támogatás teljes összege feletti tartozások kiegyenlítéséhez szükséges befizetések a könyvvizsgáló által és az ügyvezető által igazolt módon megtörténtek és a közös nyilatkozat alapján a társaság működőképességének a 2019/20-as NB II-es bajnoki szereplés végéig történő biztosításához kizárólag az önkormányzat jelen szerződés szerinti pénzügyi teljesítése szükséges.**
4. A támogatáshoz kapcsolódóan a Haladás Kft. jelen szerződése aláírásával vállalja működésének önkormányzat által kiválasztott szakértő általi teljes átvilágítását a gazdasági események tekintetében, a felelősök megnevezésével. A szakértő személyéről, a vizsgálat megkezdéséről az Önkormányzat írásban értesíti a Haladás Kft-t. A Haladás Kft. vállalja, hogy az átvilágítás során a szakértővel együttműködik, melynek keretében a szükséges tájékoztatást a szakértőnek megadja, a szakértő által kért iratokat, dokumentumokat a szakértő rendelkezésére bocsátja.
5. A Haladás Kft. jelen szerződés aláírásával tudomásul veszi, hogy a 8. pont szerinti, 150 millió forint összegű támogatás megfizetésével az Önkormányzat teljesítette e szerződés 4. pontjában vállalt 2020. 2021. és 2022. évi 50 milliós támogatási kötelezettségét.
6. A Haladás Kft. e szerződés aláírásával kötelezettséget vállal a 8. pont szerinti támogatás felhasználásának önkormányzat általi ellenőrzésére, ahhoz a Haladás Kft. minden szükséges tájékoztatást megad, a kapcsolódó iratokba, dokumentumokba az Önkormányzat számára teljeskörű betekintést biztosít. A Haladás Kft. a 8. pont szerinti támogatás felhasználásáról teljeskörű pénzügyi, szakmai beszámolóval elszámol az Önkormányzat felé ~~2019. június 30. napjáig~~ **a támogatás beérkezését követő 15 napon belül**. A határidő jogvesztő.
7. Amennyiben ~~az Önkormányzat teljesíti a 8. pontban vállalt kötelezettségét és ennek ellenére a Haladás Kft. a 2019/2020-as bajnoki szezon tekintetében bármilyen okból kifolyólag az NB-s klublicenct nem kapja meg vagy elveszíti~~, **az Önkormányzat teljesíti a 8. pontban vállalt kötelezettségét és ennek ellenére a Szombathelyi Haladás Kft a 150.000.000 Ft támogatást nem a jelen szerződés aláírásakor fennálló bértartozás és járulékai, és az esedékes közterhek kifizetésére fordítja**, úgy e tény beállása esetén a Haladás Kft. a 8. pont szerinti támogatás Ptk. szerinti kamattal növelt összegét 30 napon belül visszafizeti az Önkormányzat számára, amely kötelezettség biztosítékául Haladás Kft. ügyvezetője, Tóth Miklós (szül: , anyja neve: , lakcím: , adóazonosító jel: , személyigazolvány szám: …………….),, valamint a Hallmill Kft. ügyvezetője, Illés Béla (szül: , anyja neve: , cím: , adóazonosító jel: , személyigazolvány szám: ………………….) természetes személyekként (továbbiakban: Kezesek) jelen szerződés aláírásával készfizetőkezességet vállalnak saját vagyonuk erejéig. **Tóth Miklós készfizető kezesi kötelme megszűnik, amennyiben bármely jogcímen ügyvezetői tisztsége a Szombathelyi Haladás Kft-ben megszűnik. A többségi tulajdonos, Illés Béla készfizető kezesi kötelme megszűnik, amennyiben a Szombathelyi Haladás Kft-ben a többségi tulajdona megszűnik.**
8. A Kezesek a ~~13.~~ 12. pontban rögzített készfizető kezességgel arra vállalnak kötelezettséget, hogy ha a Haladás Kft., mint kötelezett az Önkormányzattal, mint jogosulttal szemben fennálló, 12. pontban rögzített fizetési kötelezettségének nem tesz eleget, az Önkormányzat első írásbeli felszólítására, annak közlését követően késedelem nélkül megfizeti az Önkormányzat, mint jogosult részére a felszólításban megjelölt összeget. A Kezesek helytállási kötelezettsége egyetemleges, az Önkormányzat bármelyik Kezestől követelheti a teljesítést. A Kezeseket nem illeti meg a sortartás kifogása.
9. Az Önkormányzat köteles késedelem nélkül tájékoztatni a Kezeseket a Haladás Kft., mint kötelezett teljesítésének elmaradásáról, a biztosított kötelezettség teljesítési határidejének változásáról és a Haladás Kft. helyzetében beálló minden olyan változásról, amely a Kezesek Haladás Kft-vel szembeni megtérítési igényét hátrányosan befolyásolhatja. A tájékoztatásnak ki kell terjednie a biztosított kötelezettségnek a tájékoztatás időpontjában fennálló mértékére.
10. A jelen szerződés kezességre vonatkozó kikötéseit a felek a 2019/2020-as bajnok szezon végéig kötik.
11. A Haladás Kft. vállalja, hogy jelen szerződés aláírásától számított 30 napon belül a társaság átad az Önkormányzat számára jóváhagyásra egy középtávú koncepciót a klub további céljairól, szponzorációs és működtetési elképzelésekről.
12. Amennyiben a Haladás Kft. bármely ok miatt nem teljesíti jelen szerződés 8-13. pontjában vállalt kötelezettségeinek bármelyikét, úgy köteles a 8. pont szerinti támogatás Ptk. szerinti kamattal növelt összegét 30 napon belül visszafizeti az Önkormányzat számára.
13. Szerződő felek jelen megállapodásban az Önkormányzat javára a Haladás Kft.-nek a HALMILL Kft. tulajdonában lévő üzletrésze vonatkozásában elővásárlási jogot kötnek ki.
14. Szerződő felek rögzítik, hogy az Önkormányzatot a Haladás Marketing Kereskedelmi és Szolgáltató Kft.-t megelőző elővásárlási jog illeti meg, abban az esetben, amennyiben a HALMILL Kft. üzletrészt kíván értékesíteni.
15. A Haladás Kft. tudomásul veszi, hogy a támogatás kizárólag a jelen megállapodásban megjelölt célra kerülhet felhasználásra. A pénzeszköz visszaigényelhető általános forgalmi adó (a továbbiakban: ÁFA) megfizetésére nem használható fel.
16. Haladás Kft. jelen szerződés aláírásával büntetőjogi felelőssége tudatában nyilatkozik arról is, hogy a támogatás tárgyát képező tevékenység vonatkozásában az általános forgalmi adóról szóló 2007. évi CXXVII. törvény alapján ÁFA levonási jog: illeti meg / nem illeti meg.
17. Amennyiben a Haladás Kft. rendelkezik ÁFA levonási joggal, a támogatást a levonható ÁFA finanszírozására nem fordíthatja. Amennyiben a Haladás Kft. jogállása változása miatt, vagy más okból fenti nyilatkozata ellenére a támogatás felhasználása során a fizetendő adójából rá áthárított, vagy az általa megállapított adót levonta, vagy a keletkező adóterhet másra áthárította, a levonásba helyezett, illetve áthárított és az Önkormányzat által is támogatott általános forgalmi adó összegének megfelelő támogatást köteles a jogosulatlanul igénybe vett támogatásokra vonatkozó szabályok szerint visszatéríteni.
18. A Haladás Kft. tudomásul veszi, hogy az Önkormányzat a Haladás Kft. nevét, a támogatott tevékenységet és a támogatás összegét, az érintettséget nyilvánosságra hozza.
19. Az Önkormányzat fenntartja magának azt a jogot, hogy a támogatott tevékenységet, a támogatás felhasználását a Polgármesteri Hivatal illetékes belső szervezeti egységei ellenőrizhetik.
20. A Haladás Kft. hozzájárul a támogatott tevékenység, valamint a támogatás felhasználásának ellenőrzéséhez, működésének teljes körű megismeréséhez. A Haladás Kft. olyan nyilvántartást köteles vezetni, amelyből az adatok naprakészen megállapíthatók.
21. A Haladás Kft. kötelezettséget vállal arra, hogy az 5. pont alapján átutalt összegek tekintetében teljeskörű pénzügyi, szakmai beszámolóval, valamint a Haladás Kft. nevére kiállított, teljesítésigazolással ellátott, hiteles számlamásolattal tárgyévet követő január 31. napjáig elszámol az Önkormányzat felé.
22. A Haladás Kft. tudomásul veszi, ha a 16. pont szerinti elszámolást határidőben nem nyújtotta be, és a határidő meghosszabbítását sem kérte, vagy a határidő meghosszabbítása nem került jóváhagyásra, akkor a Haladás Kft. az elszámolási határidő lejártát követő 1 éven belül önkormányzati támogatásban nem részesülhet, és azt követően is csak akkor, ha időközben elszámolási kötelezettségét teljesíti.
23. Haladás Kft. tudomásul veszi, hogy szerződésszegés esetén a támogatás teljes összegét a Ptk. szerinti késedelmi kamattal együtt köteles az erre történő felszólítástól számított 8 napon belül visszafizetni.
24. A Haladás Kft. tudomásul veszi, ha az eljárás során megtévesztő vagy valótlan adatot közöl, akkor e tény tudomásra jutásától számított 3 éven belül önkormányzati forrásból támogatásban nem részesülhet.
25. Szerződő felek kötelezettséget vállalnak arra, hogy a támogatási szerződésben foglalt cél megvalósítása során a hatályos jogszabályokat betartják.
26. A Haladás Kft. tudomásul veszi, amennyiben a 2007. évi CLXXXI. törvény rendelkezési alapján nem lett volna jogosult a támogatásra, e szerződés semmis. A folyósított támogatást egy összegben, a folyósítás és a visszafizetés időpontja közötti időszakra eső, az adózás rendjéről szóló törvényben meghatározott késedelmi pótlékkal azonos mértékű kamattal növelten kell visszatéríteni.
27. Az érvénytelenség megállapítását a döntéshozatalt követő két éven belül, írásban bárki kezdeményezheti.
28. A döntést hozó szerv vezetője vagy a döntést hozó személy a kezdeményezésről annak kézhezvételétől számított 15 napon belül határozattal dönt.
29. A döntéshozatalt követő hat hónapon túl, illetve a pályázatban foglaltak megvalósítását követően az első bekezdésben foglalt jogkövetkezmény nem alkalmazható.
30. A felek rögzítik, hogy a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII.29.) NGM rendelet 4. § (2) bekezdésében foglaltaknak eleget téve a Haladás Kft. által igényelt támogatás céljának kormányzati funkciójaként a 081030 „Sportlétesítmények, edzőtáborok működtetése és fejlesztése” funkciót jelölik meg.
31. A Haladás Kft. e szerződés mellékletét képező, az államháztartásról szóló 2011. évi CXCV. törvény 50. § (1) bekezdés c) pontjában foglaltakra tekintettel tett nyilatkozata alapján a nemzeti vagyonról szóló 2011. évi CXCVI. törvény 3.§ (1) bekezdés 1. pontja szerinti átlátható szervezetnek minősül.
32. Szerződő felek rögzítik, hogy jelen megállapodásukat kizárólag közös megegyezéssel, írásban jogosultak módosítani, illetve megszüntetni.
33. Szerződő felek rögzítik, hogy jelen megállapodás az aláírás napjával lép hatályba, határozott időtartamra 2022. december 31. napjáig azzal, hogy szerződő felek a köztük 2015. április 22. napján kötött, valamint 2018. május 30. napján kötött megállapodásokat hatályon kívül helyezik.

A jelen megállapodásban nem szabályozott kérdésekben a mindenkor hatályos Ptk. vonatkozó rendelkezései irányadók.

Szerződő felek a megállapodást elolvasás és értelmezés után, mint akaratukkal mindenben megegyezőt, jóváhagyólag aláírták.

**Szombathely, 2019. „ ”**

|  |  |
| --- | --- |
| **/: Dr. Puskás Tivadar:/**  **polgármester**  **Szombathely Megyei Jogú Város Önkormányzata**  **képviseletében** | **/: Illés Béla :/**  **ügyvezető, a HALMILL Team Tanácsadó Kft. képviseletében,**  **/: Illés Béla :/**  **készfizető kezes** |
| **/: Tóth Miklós :/**  **ügyvezető, Szombathelyi Haladás Kft.**  **képviseletében,**  **/: Tóth Miklós :/** | | |

**készfizető kezes**

A kötelezettségvállalást pénzügyileg ellenjegyezte:

…….…. év ……….………… hónap …..… nap

……………………………………………………

Stéger Gábor osztályvezető